title: Komisjoni rakendusmäärus (EL) 2018/922, 28. juuni 2018, millega tehakse erand nõukogu määrusest (EÜ) nr 1967/2006 seoses teatavates Hispaania (Kataloonia) territoriaalvetes tobiate (Gymnammodytes cicerelus ja G. semisquamatus) ning mudilate (Aphia minuta ja Crystalogobius linearis) püüdmiseks kasutatavate paadinootade miinimumkaugusega rannikust ja vee miinimumsügavusega nende kasutamisel

text:
               29.6.2018

               ET

               Euroopa Liidu Teataja

               L 164/39

         KOMISJONI RAKENDUSMÄÄRUS (EL) 2018/922,
   28. juuni 2018,
   millega tehakse erand nõukogu määrusest (EÜ) nr 1967/2006 seoses teatavates Hispaania (Kataloonia) territoriaalvetes tobiate (Gymnammodytes cicerelus ja G. semisquamatus) ning mudilate (Aphia minuta ja Crystalogobius linearis) püüdmiseks kasutatavate paadinootade miinimumkaugusega rannikust ja vee miinimumsügavusega nende kasutamisel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 2006. aasta määrust (EÜ) nr 1967/2006, mis käsitleb Vahemere kalavarude säästva kasutamise majandamismeetmeid, millega muudetakse määrust (EMÜ) nr 2847/93 ja tunnistatakse kehtetuks määrus (EÜ) nr 1626/94, (1) eriti selle artikli 13 lõiget 5,
   ning arvestades järgmist:

               (1)

               Määruse (EÜ) nr 1967/2006 artikli 13 lõike 1 kohaselt on keelatud veetavate püügivahendite kasutamine rannikust kuni 3 meremiili kaugusel või kuni 50 m kaugusel samasügavusjoonest, kui kõnealune sügavus saavutatakse rannikule lähemal.

               (2)

               Liikmesriigi taotluse korral võib komisjon teha määruse (EÜ) nr 1967/2006 artikli 13 lõikest 1 erandi, kui on täidetud teatavad artikli 13 lõigetes 5 ja 9 sätestatud tingimused.

               (3)

               Komisjoni rakendusmäärusega (EL) nr 464/2014 (2) tehti kuni 8. maini 2017 erand kõnealuse määruse artikli 13 lõike 1 esimesest lõigust.

               (4)

               Komisjon sai Hispaanialt 6. novembril 2017 taotluse erandi tegemiseks kõnealuse määruse artikli 13 lõikest 1.

               (5)

               Hispaania esitas erandi põhjendamiseks ajakohased teaduslikud ja tehnilised andmed.

               (6)

               Kalanduse teadus-, tehnika- ja majanduskomitee (edaspidi „STECF“) hindas Hispaania taotletud erandit ja sellega seotud majandamiskava täitmise aruannet 2018. aasta jaanuaris (3).

               (7)

               STECF märkis, et majandamiskavas juhindutakse hea juhtimistava põhimõtetest, sealhulgas parimatel olemasolevatel teaduslikel tõenditel põhinevast otsusetegemisest, sidusrühmade maksimaalsest võimalikust kaasatusest ja pikast perspektiivist. Lisaks mainis STECF, et Hispaania tegi ettepaneku uute uuringute kohta, et leida viise saagi tagasiheite vähendamiseks, ja kehtestas ranged püügikoormuspiirangud, eelkõige kalavarude väiksema kättesaadavuse perioodidel.

               (8)

               Hispaania taotletud erand vastab määruse (EÜ) nr 1967/2006 artikli 13 lõigetes 5 ja 9 sätestatud tingimustele.

               (9)

               Kõnealustes vetes esinevad erilised geograafilised piirangud, sest mandrilava ei ulatu kaugele ja sihtliikide ruumilise jaotuse tõttu on püügipiirkonnad piiratud.

               (10)

               Asjaomane püük ei mõjuta märkimisväärselt merekeskkonda ja on väga selektiivne, sest noodad heidetakse vette, ilma et need puudutaks merepõhja, kuna merepõhjast kogutud materjal kahjustaks sihtliike ja teeks nende liikide isendite väljavalimise nende erilise väiksuse tõttu võimatuks.

               (11)

               Hispaania taotletud erand mõjutab väheseid laevu (vaid 26 laeva).

               (12)

               Asjaomaseks püügiks ei ole võimalik kasutada muid vahendeid, sest puuduvad muud kindlaksmääratud püügivahendid, millega oleks tänu nende konstruktsioonile, tehnilistele omadustele või võrgusilma liigile võimalik sihtliike püüda.

               (13)

               Majandamiskavaga tagatakse, et tulevikus püügikoormust ei suurendata, sest kalapüügiload väljastatakse üksnes konkreetsele 26 laevale ning kehtestatakse püügikoormuse maksimaalne ülemmäär.

               (14)

               Taotlus hõlmab laevu, mis on registreeritud Kataloonia autonoomse piirkonna hallatavas ametlikus laevastikuregistris ja millega on kala püütud üle viie aasta ning mis tegutsevad vastavalt majandamiskavale, mille Hispaania võttis vastu 27. märtsil 2014 (4) ja mida pikendati 26. aprillil 2018 (5) kuni 31. detsembrini 2021.

               (15)

               Kõnealused laevad on lisatud nimekirja, mis on edastatud komisjonile vastavalt määruse (EÜ) nr 1967/2006 artikli 13 lõike 9 nõuetele.

               (16)

               Asjaomane püük vastab määruse (EÜ) nr 1967/2006 artikli 4 tingimustele, sest seonduvas majandamiskavas on sõnaselgelt keelatud kalapüük kaitsealuste elupaikade kohal.

               (17)

               Määruse (EÜ) nr 1967/2006 artikli 8 lõike 1 punktis h sätestatud nõuet ei kohaldata, sest see on seotud traaleritega.

               (18)

               Seoses nõudega järgida artikli 9 lõiget 3, millega kehtestatakse võrgusilma väikseim suurus, märgib komisjon, et Hispaania andis kooskõlas määruse (EÜ) nr 1967/2006 artikli 9 lõikega 7 oma majandamiskavas loa teha kõnealustest sätetest erand, arvestades, et asjaomane püük on väga selektiivne, mõjutab merekeskkonda väga vähe ja ei toimu kaitsealuste elupaikade kohal.

               (19)

               Asjaomase püügitegevuse puhul on täidetud nõukogu määruse (EÜ) nr 1224/2009 (6) artiklis 14 sätestatud registreerimisnõuded.

               (20)

               Asjaomane püügitegevus ei häiri selliste laevade tegevust, mis kasutavad muid kalapüügivahendeid kui traalid, noodad või teised samalaadsed veetavad võrgud.

               (21)

               Paadinootadega püük on reguleeritud Hispaania majandamiskavaga, millega tagatakse, et määruse (EÜ) nr 1967/2006 III lisas esitatud liikide püük oleks minimaalne.

               (22)

               Paadinootadega püügi eesmärk ei ole püüda peajalgseid.

               (23)

               Hispaania majandamiskava hõlmab kalapüügi seire meetmeid, nagu on ette nähtud määruse (EÜ) nr 1967/2006 artikli 13 lõike 9 kolmanda lõiguga.

               (24)

               Seepärast tuleks erandi taotletud pikendamist lubada.

               (25)

               Hispaania peaks esitama komisjonile aruande ettenähtud ajaks ja kooskõlas Hispaania majandamiskavas kehtestatud seirekavaga.

               (26)

               Erandi kehtivuse aega tuleks piirata, et oleks võimalik kiiresti võtta parandavaid majandamismeetmeid juhul, kui komisjonile esitatud aruandest ilmneb püütava liigi halb kaitsestaatus, samuti võimaldab erandi piiratud kehtivusaeg koguda paremaid teaduslikke andmeid majandamiskava täiustamiseks.

               (27)

               Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erand
   Määruse (EÜ) nr 1967/2006 artikli 13 lõiget 1 ei kohaldata Kataloonia piirkonna rannikuäärsetes Hispaania territoriaalvetes tobiate (Gymnammodytes cicerelus ja G. semisquamatus) ning mudilate (Aphia minuta ja Crystalogobius linearis) püüdmiseks paadinootadega, mida kasutatakse laevades,

               a)

               mis on registreeritud Kataloonia autonoomse piirkonna hallatavas ametlikus laevastikuregistris;

               b)

               millega on kala püütud üle viie aasta ning

               c)

               millel on püügiluba ja mis tegutsevad Hispaania poolt vastavalt määruse (EÜ) nr 1967/2006 artikli 19 lõikele 2 vastuvõetud majandamiskava kohaselt.

         Artikkel 2
   Aruandlus
   Hispaania esitab komisjonile kolme aasta jooksul alates käesoleva määruse jõustumisest aruande, mis on koostatud vastavalt artikli 1 punktis c osutatud majandamiskavas kehtestatud seirekavale.
   Artikkel 3
   Jõustumine ja kohaldamisaeg
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse kuni 2. juulini 2021.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuni 2018

            Komisjoni nimel

            president

         Jean-Claude JUNCKER

      (1)  ELT L 409, 30.12.2006, lk 11.

      (2)  Komisjoni 6. mai 2014. aasta rakendusmäärus (EL) nr 464/2014, millega tehakse erand nõukogu määrusest (EÜ) nr 1967/2006 seoses teatavates Hispaania (Kataloonia) territoriaalvetes tobiate (Gymnammodytes cicerelus ja G. semisquamatus) ja mudilate (Aphia minuta ja Crystalogobius linearis) püüdmiseks kasutatavate paadinootade miinimumkaugusega rannikust ja vee miinimumsügavusega nende kasutamisel (ELT L 134, 7.5.2014, lk 37).

      (3)  STECFi aruanne (STECF-18–01): https://stecf.jrc.ec.europa.eu/reports/management-plans

      (4)  Diari Oficiale la Generalitat de Catalunya, nr 6591, 27.3.2014, lk 1.

      (5)  Orden APM/445/2018, de 26 de abril, por la que se prorroga la vigencia del Plan de gestión de la sonsera en el litoral catalán aprobado por la Orden AAM/87/2014, de 20 de marzo. Boletin Oficial del Estado, Num. 107, sec. III, pagina 47609, 3.5.2018.

      (6)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).


title: Komisjoni rakendusmäärus (EL) 2018/1033, 20. juuli 2018, millega muudetakse 288. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
               23.7.2018

               ET

               Euroopa Liidu Teataja

               L 185/14

         KOMISJONI RAKENDUSMÄÄRUS (EL) 2018/1033,
   20. juuli 2018,
   millega muudetakse 288. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               17. juulil 2018 otsustas ÜRO Julgeolekunõukogu sanktsioonide komitee muuta kahte kannet nende isikute, rühmituste ja üksuste loetelus, kelle suhtes kohaldatakse rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2018

            Komisjoni nimel

            presidendi eest

            välispoliitika vahendite talituse direktor

      (1)  EÜT L 139, 29.5.2002, lk 9.

      LISA
      Määruse (EÜ) nr 881/2002 I lisa muudetakse järgmiselt.

                  1.

                  Pealkirja „Füüsilised isikud“ all muudetakse järgmisi andmeid:
                  „Ayyub Bashir (teiste nimedega a) Alhaj Qari Ayub Bashar, b) Qari Muhammad Ayub). Tiitel: a) Qari; b) Alhaj. Sünniaeg: a) 1966; b) 1964; c) 1969; d) 1971. Kodakondsus: a) Usbeki; b) Afganistani. Aadress: Mir Ali, North Waziristan Agency, Federal Administered Tribal Areas, Pakistan. Artikli 2a lõike 4 punktis b osutatud kuupäev: 18.10.2012.“
                  asendatakse järgmisega:
                  „Ayyub Bashir (teiste nimedega a) Alhaj Qari Ayub Bashar, b) Qari Muhammad Ayub). Tiitel: a) Qari; b) Alhaj. Sünniaeg: a) 1966; b) 1964; c) 1969; d) 1971. Kodakondsus: a) Usbeki; b) Afganistani. Aadress: Mir Ali, North Waziristan Agency, Federal Administered, Tribal Areas, Pakistan. Muu teave: teadaolevalt suri õhurünnakus Afganistanis Kunduzi provintsis Chordaris detsembris 2015. Artikli 2a lõike 4 punktis b osutatud kuupäev: 18.10.2012.“

                  2.

                  Pealkirja „Juriidilised isikud, rühmitused ja üksused“ all muudetakse järgmisi andmeid:
                  „Jemmah Anshorut Tauhid (JAT) (teiste nimedega a) Jemaah Anshorut Tauhid, b) Jemmah Ansharut Tauhid, c) Jem'mah Ansharut Tauhid, d) Jamaah Ansharut Tauhid, e) Jama'ah Ansharut Tauhid, f) Laskar 99). Aadress: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indoneesia, telefon: 0271-2167285, e-post: info@ansharuttauhid.com. Muu teave: a) rühmituse asutaja ja juht on Abu Bakar Ba'asyir; b) rühmitus loodi 27. juulil 2008 Indoneesias Solos; c) seotud rühmitusega Jemmah Islamiya (JI); d) veebisait: http:/ansharuttauhid.com/. Artikli 2a lõike 4 punktis b osutatud kuupäev: 12.3.2012.“
                  asendatakse järgmisega:
                  „Jemmah Anshorut Tauhid (JAT) (teiste nimedega a) Jemaah Anshorut Tauhid, b) Jemmah Ansharut Tauhid, c) Jem'mah Ansharut Tauhid, d) Jamaah Ansharut Tauhid, e) Jama'ah Ansharut Tauhid, f) Laskar 99). Aadress: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indoneesia, telefon: 0271-2167285, e-post: info@ansharuttauhid.com. Muu teave: a) rühmitus, mis on seotud Iraagi ja Levanti Islamiriigiga (ISIL), kantud loetellu nime all Al-Qaida in Iraq, on toime pandud rünnakuid Indoneesias; b) rühmituse asutaja ja juht on Abu Bakar Ba'asyir; c) rühmitus loodi 27. juulil 2008 Indoneesias Solos; d) on olnud seotud rühmitusega Jemmah Islamiya (JI); e) veebisait: http:/ansharuttauhid.com/. Artikli 2a lõike 4 punktis b osutatud kuupäev: 12.3.2012.“


title: Komisjoni rakendusmäärus (EL) 2018/1495, 8. oktoober 2018, millega muudetakse rakendusmäärust (EL) nr 540/2011 seoses toimeaine malatiooni heakskiitmise tingimustega (EMPs kohaldatav tekst)

text:
                  9.10.2018

                  ET

                  Euroopa Liidu Teataja

                  L 253/1

         KOMISJONI RAKENDUSMÄÄRUS (EL) 2018/1495,
         8. oktoober 2018,
         millega muudetakse rakendusmäärust (EL) nr 540/2011 seoses toimeaine malatiooni heakskiitmise tingimustega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud valikut ja artikli 78 lõiget 2,
         ning arvestades järgmist:

                     (1)

                     Toimeaine malatioon lisati nõukogu direktiivi 91/414/EMÜ (2) (taimekaitsevahendite turuleviimise kohta) I lisasse komisjoni direktiiviga 2010/17/EL (3) tingimusel, et asjaomased liikmesriigid tagavad, et taotleja, kelle taotlusel malatioon heaks kiideti, esitab muu hulgas kinnitava lisateabe putuktoidulistele lindudele avalduva vahetu ja pikaajalise riski kohta.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Taotleja esitas 25. aprillil 2012 kinnitavaid andmeid käsitleva nõude täitmiseks referentliikmesriik Ühendkuningriigile lisateabe tarbijatele avalduva riski hinnangu, putuktoidulistele lindudele avalduva vahetu ja pikaajalise riski hinnangu ning malaksooni ja malatiooni toime erinevuse kindlaksmääramise kohta sellise teabe esitamiseks ettenähtud ajavahemiku jooksul.

                     (4)

                     Ühendkuningriik hindas taotlejalt saadud lisateavet ja esitas 11. mail 2015 oma hinnangu esialgse hindamisaruande lisandina teistele liikmesriikidele, komisjonile ja Euroopa Toiduohutusametile (edaspidi „toiduohutusamet“).

                     (5)

                     Teiste liikmesriikide, taotlejaga ja toiduohutusametiga konsulteeriti ning neil paluti esitada märkusi referentliikmesriigi hinnangu kohta. Toiduohutusamet avaldas malatiooni käsitlevate konsultatsioonide tulemusi kokkuvõtva tehnilise aruande (5)2. veebruaril 2016.

                     (6)

                     Liikmesriigid ja komisjon vaatasid esialgse hindamisaruande, selle lisandi ning toiduohutusameti tehnilise aruande läbi alalises taime-, looma-, toidu- ja söödakomitees ning 2018. aasta jaanuaris vormistati komisjoni lõplik läbivaatamisaruanne malatiooni kohta.

                     (7)

                     Komisjon palus taotlejal esitada malatiooni käsitleva läbivaatamisaruande kohta oma märkused. Taotleja esitas oma märkused ja need on põhjalikult läbi vaadatud.

                     (8)

                     Taotleja esitatud teave oli aga ebapiisav ning seetõttu ei saa komisjon järeldust teha selle kohta, et malatiooni kasutamisest lindudele tuleneva vahetu ja pikaajalise riski tase on vastuvõetav. Lisaks sellele ei saa sellise riski vähendamiseks reaalselt rakendada muid riskivähendamismeetmeid kui toimeaine kasutamist kasvuhoones.

                     (9)

                     Võttes arvesse lindudele avalduvat tuvastatud riski, on asjakohane edaspidi veelgi piirata malatiooni kasutustingimusi ning eelkõige lubada kõnealust toimeainet kasutada üksnes püsikonstruktsiooniga kasvuhoonetes. Seepärast tuleks rakendusmääruse (EL) nr 540/2011 lisa vastavalt muuta.

                     (10)

                     Liikmesriikidele tuleks anda piisavalt aega malatiooni sisaldavate taimekaitsevahendite lubade muutmiseks või tühistamiseks.

                     (11)

                     Kui liikmesriigid annavad malatiooni sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt 29. jaanuaril 2020.

                     (12)

                     Alaline taime-, looma-, toidu- ja söödakomitee ei ole eesistuja määratud ajavahemiku jooksul arvamust avaldanud. Peeti vajalikuks rakendusakti olemasolu ning esimees esitas apellatsioonikomiteele täiendavaks aruteluks rakendusakti eelnõu. Apellatsioonikomitee ei ole arvamust esitanud,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Üleminekumeetmed
            Kooskõlas määrusega (EÜ) nr 1107/2009 muudavad liikmesriigid vajaduse korral toimeainet malatiooni sisaldavate taimekaitsevahendite kehtivaid lube või tühistavad need hiljemalt 29. aprillil 2019.

            Artikkel 3
            Ajapikendus
            Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõppeb hiljemalt 29. jaanuaril 2020.

            Artikkel 4
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (ELT L 230, 19.8.1991, lk 1).

            (3)  Komisjoni 9. märtsi 2010. aasta direktiiv 2010/17/EL, millega muudetakse nõukogu direktiivi 91/414/EMÜ, et lisada toimeainete hulka malatioon (ELT L 60, 10.3.2010, lk 17).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  „Technical report on the outcome of the consultation with Member States, the applicant and EFSA on the pesticide risk assessment of confirmatory data for oxyfluorfen“ (Liikmesriikide, taotleja ja Euroopa Toiduohutusametiga peetud konsultatsiooni tulemuste tehniline aruanne seoses malatiooni pestitsiidina kasutamise riskihindamiseks esitatud kinnitavate andmetega). Euroopa Toiduohutusameti toetav väljaanne 2016:EN-951. 61 lk.

            LISA
            Rakendusmääruse (EL) nr 540/2011 lisa A osas asendatakse malatiooni käsitlevas reas 300 veerg „Erisätted“ järgmisega:

               „A OSA
               Lubatakse kasutada insektitsiidina üksnes püsikonstruktsiooniga kasvuhoonetes. Lubasid tohib anda ainult professionaalsetele kasutajatele.
               B OSA
               Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma-, toidu- ja söödakomitees malatiooni kohta lõplikult vormistatud läbivaatamisaruande järeldusi, eelkõige selle dokumendi I ja II liidet.
               Üldhindamise raames peavad liikmesriigid pöörama erilist tähelepanu järgmisele:

                           a)

                           kasvuhoones kasutamisest tekkivate jäätmetele, nagu kondensatsioonivesi, äravool, pinnas ja tehissubstraat, et hoida ära riski veeorganismidele;

                           b)

                           kasvuhoonesse sihipäraselt viidud tolmeldajate mesilaste kaitsele;

                           c)

                           käitlejate ja töötajate kaitsele, tagamaks, et kasutustingimustega nähakse vajaduse korral ette asjakohaste isikukaitsevahendite kasutamine;

                           d)

                           tarbijate kaitsele töödeldud kaupade puhul.

                     Liikmesriigid tagavad, et malatioonist saadud valmististega on kaasas juhised, kuidas vältida lubatud maksimumkogust ületava isomalatiooni koguse tekkimist ladustamise ja transpordi ajal.
               Loa andmise tingimused hõlmavad riskivähendusmeetmeid ja nendega nähakse ette taimekaitsevahendite nõuetekohane märgistamine.“